《大沽舟中闻友人谈都下近事 其一》
清代·沈瑜庆

事亦有至难，百为无一可。千钧系一发，狂澜欲转柁。

濯濯少年锐，侧眼自颐朵。出门占同人，立谈侈负荷。

江湖望南斗，中夜重起坐。之子亦可念，世路殊测叵。

痴儿已见几，谓迟恐不果。我倦答痴儿，月固不胜火。

作者简介：沈瑜庆，字爱苍，号涛园，侯官人。光绪乙酉举人，官至贵州巡抚。谥敬裕。有《涛园集》。